CELEX: 32020R0538
Language: fi
Date: 2020-04-17 00:00:00
Title: Neuvoston asetus (EU, Euratom) 2020/538, annettu 17 päivänä huhtikuuta 2020, vuosia 2014–2020 koskevan monivuotisen rahoituskehyksen vahvistamisesta annetun asetuksen (EU, Euratom) N:o 1311/2013 muuttamisesta siltä osin kuin se koskee maksusitoumusmäärärahojen kokonaisliikkumavaran soveltamisalaa

17.4.2020   
               
               
                  FI
               
               
                  Euroopan unionin virallinen lehti
               
               
                  LI 119/1
               
            
         NEUVOSTON ASETUS (EU, Euratom) 2020/538,
         annettu 17 päivänä huhtikuuta 2020,
         vuosia 2014–2020 koskevan monivuotisen rahoituskehyksen vahvistamisesta annetun asetuksen (EU, Euratom) N:o 1311/2013 muuttamisesta siltä osin kuin se koskee maksusitoumusmäärärahojen kokonaisliikkumavaran soveltamisalaa
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 312 artiklan,
         ottaa huomioon Euroopan atomienergiayhteisön perustamissopimuksen ja erityisesti sen 106 A artiklan,
         ottaa huomioon Euroopan komission ehdotuksen,
         ottaa huomioon Euroopan parlamentin hyväksynnän,
         sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         noudattaa erityistä lainsäätämisjärjestystä,
         sekä katsoo seuraavaa:
         
                     (1)
                  
                  
                     Covid-19:n puhkeaminen ja siitä johtuva kansanterveys- ja talouskriisi, jotka edellyttävät poikkeuksellisia toimenpiteitä, ovat luoneet suurta painetta monivuotisen rahoituskehyksen enimmäismäärien puitteissa ja niiden ulkopuolella käytettävissä oleville taloudellisille resursseille.
                  
               
                     (2)
                  
                  
                     Jotta unioni voi rahoittaa covid-19:n puhkeamisen ja siihen liittyvän kansanterveys- ja talouskriisin takia tarvittavia asianmukaisia toimia neuvoston asetuksen (EU) 2020/521 (1) mukaisesti, maksusitoumusmäärärahojen kokonaisliikkumavarasta käytettävissä olevien määrärahojen käyttötarkoitusta on tarpeen muuttaa siltä osin kuin on kyse kasvusta ja työllisyydestä ja varsinkin nuorisotyöllisyydestä sekä muuttoliikkeeseen ja turvallisuuteen liittyvistä toimenpiteistä.
                  
               
                     (3)
                  
                  
                     Tämä asetus liittyy suoraan rahoitukseen, jonka lisätalousarvio nro 2 unionin yleiseen talousarvioon 2020 sisältää. Lisätalousarviolla otetaan käyttöön maksusitoumusmäärärahojen kokonaisliikkumavara covid-19:n puhkeamisen yhteydessä toteutettavien toimien rahoittamista varten. Jotta varmistetaan, että asetus on täysin johdonmukainen kyseisen lisätalousarvion kanssa, tätä asetusta olisi sovellettava päivästä, jona se julkaistaan.
                  
               
                     (4)
                  
                  
                     Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen, jäljempänä ’erosopimus’ (2), 135 artiklan 2 kohdassa määrätään, että neuvoston asetukseen (EU, Euratom) N:o 1311/2013 (3) tehtäviä muutoksia, jotka hyväksytään erosopimuksen voimaantulopäivänä tai sen jälkeen, ei sovelleta Yhdistyneeseen kuningaskuntaan siltä osin kuin nämä muutokset vaikuttavat Yhdistyneen kuningaskunnan taloudellisiin velvoitteisiin. Tässä asetuksessa säädetyt muutokset koskevat pelkästään maksusitoumusmäärärahojen kokonaisliikkumavaran käyttötarkoituksen muuttamista eivätkä kasvata taloudellisia velvoitteita. Sen vuoksi on asianmukaista selventää, että erosopimuksen 135 artiklan 2 kohtaa sovellettaessa tässä asetuksessa säädetyt muutokset eivät vaikuta Yhdistyneen kuningaskunnan taloudellisiin velvoitteisiin, ja että sen johdosta niitä sovelletaan Yhdistyneeseen kuningaskuntaan.
                  
               
                     (5)
                  
                  
                     Kun otetaan huomioon covid-19:n puhkeaminen ja se, että asianmukaiset vastatoimet edellyttävät kiireellistä rahoitusta, katsottiin, että olisi asianmukaista poiketa Euroopan unionista tehtyyn sopimukseen, Euroopan unionin toiminnasta tehtyyn sopimukseen ja Euroopan atomienergiayhteisön perustamissopimukseen liitetyn, kansallisten parlamenttien asemasta Euroopan unionissa tehdyssä pöytäkirjassa N:o 1 olevassa 4 artiklassa tarkoitetusta kahdeksan viikon määräajasta.
                  
               
                     (6)
                  
                  
                     Asetus (EU, Euratom) N:o 1311/2013 olisi sen vuoksi muutettava tämän mukaisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetus (EU, Euratom) N:o 1311/2013 seuraavasti:
            
                        1)
                     
                     
                        Korvataan 3 artiklan 2 kohdan toinen virke seuraavasti:
                        ”Maksusitoumusmäärärahoja voidaan ottaa talousarvioon yli monivuotisessa rahoituskehyksessä asianomaisille otsakkeille vahvistettujen enimmäismäärien silloin, kun on tarpeen ottaa käyttöön varoja hätäapuvarauksesta, Euroopan unionin solidaarisuusrahastosta, joustovälineestä, Euroopan globalisaatiorahastosta, ennakoimattomiin menoihin varatusta liikkumavarasta, nuorisotyöttömyyden vähentämiseen ja tutkimustoiminnan vahvistamiseen tarkoitetusta erityisestä joustovarasta sekä maksusitoumusmäärärahojen kokonaisliikkumavarasta neuvoston asetuksen (EY) N:o 2012/2002 (*1), Euroopan parlamentin ja neuvoston asetuksen (EU) N:o 1309/2013 (*2) sekä talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta tehdyn toimielinten sopimuksen (*3) mukaisesti.
                        
                           (*1)  Neuvoston asetus (EY) N:o 2012/2002, annettu 11 päivänä marraskuuta 2002, Euroopan unionin solidaarisuusrahaston perustamisesta (EYVL L 311, 14.11.2002, s. 3)."
                        
                        
                           (*2)  Euroopan parlamentin ja neuvoston asetus (EU) N:o 1309/2013, annettu 17 päivänä joulukuuta 2013, Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta (EUVL L 347, 20.12.2013, s. 855)."
                        
                        
                           (*3)  Euroopan parlamentin, neuvoston ja komission välinen toimielinten sopimus, tehty 2 päivänä joulukuuta 2013, talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta (EUVL C 373, 20.12.2013, s. 1).”"
                        
                     
                  
                        2)
                     
                     
                        Muutetaan 14 artikla seuraavasti:
                        
                                    a)
                                 
                                 
                                    Korvataan otsikko seuraavasti:
                                    ”Maksusitoumusmäärärahojen kokonaisliikkumavara”
                                 
                              
                                    b)
                                 
                                 
                                    Korvataan 1 kohta seuraavasti:
                                    
                                       ”1.   Monivuotisessa rahoituskehyksessä maksusitoumusmäärärahojen enimmäismääriin nähden jäävä liikkumavara muodostaa sellaisen monivuotisen rahoituskehyksen kokonaisliikkumavaran sitoumuksia varten, joka on määrä ottaa käyttöön monivuotisessa rahoituskehyksessä vuosiksi 2016–2020 vahvistettujen enimmäismäärien lisäksi.”
                                    
                                 
                              
                  
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
            Sitä sovelletaan sen hyväksymispäivästä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä huhtikuuta 2020.
            
               
                  Neuvoston puolesta
               
               
                  Puheenjohtaja
               
               G. GRLIĆ RADMAN
            
         
         
            (1)  Neuvoston asetus (EU) 2020/521, annettu 14 päivänä huhtikuuta 2020, asetuksen (EU) 2016/369 mukaisen hätätilanteen tuen käyttöönotosta sekä sen säännösten muuttamisesta covid-19:n puhkeamisen huomioon ottamiseksi (EUVL L 117, 15.4.2020, s. 3).
         
            (2)  EUVL L 29, 31.1.2020, s. 7.
         
            (3)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).